**Referat

Møte i Stoltenbergutvalget**22.-23. oktober 2018.Voksenåsen konferansehotell, Oslo. **Tilstede**

Fra utvalget: Camilla Stoltenberg, Terje Ogden, Arne Ola Lervåg, Ingrid Fylling, Katrine Vellesen Løken, Rune Hausstätter, Camilla Trud Nereid, Mats A. Kirkebirkeland, Mats Monsen, Hanan Abdelrahman
Fra sekretariatet: Kjetil Sletteng Ulvik, Martin Flatø, Nadine Farnes, Silje Eggestad

**Referent** (Kjetil Sletteng Ulvik)

1. **Godkjenning av innkalling og dagsorden** v/utvalgsleder

*Enstemmig godkjent.*

1. **Behandling av saksdokumenter for tiltaksområder i NOUen**

Med utgangspunktet i beslutningsnotatet "Strategiske veivalg for utvalgsarbeidet høsten 2018" som ble behandlet på utvalgsmøtet 14. juni hadde sekretariatet utarbeidet beslutningsnotater eller saksdokumenter for følgende tiltaksområder:

* Tidlig, men tilpasset innsats
* Flerfaglig samarbeid
* Grunnskolens innhold
* Overganger i utdanningsløpet
* Kjønnsstereotypier (organisering etter kjønn, betydningen av lærerens kjønn)

Utvalget drøftet den konkrete innretningen på de ulike tiltakene innenfor hvert tiltaksområdet og argumenter for og imot de ulike løsningene. Utvalget ga videre sin første vurdering av hva som bør være konklusjonen på de ulike tiltaksområdene, herunder ønsker om å fremme alternative konklusjonspunkter.

*Det ble besluttet at sekretariatet utarbeider kapittelutkast til selve NOU i tråd med beslutningsnotatene og drøftingene i utvalgsmøtet.*

1. **Vurderinger av helheten i tiltaksområdene**

Med bakgrunn i drøftingene av de foreslåtte tiltaksområdene og en første redegjørelse for økonomiske og administrative konsekvenser av forslagene drøftet utvalget hvilke prinsipper som bør ligge til grunn for prioriteringer av tiltaksområder, og hvilke konkrete mål som bør ligge til grunn for tiltakene. Deretter drøftet utvalget i hvilken grad de foreslåtte tiltakene til sammen skaper en effektiv og balansert helhet av tiltaksområder, og hvordan denne helheten av tiltak bør fremstilles i selve NOUen.

*Det ble besluttet at sekretariatet fulgte opp diskusjonene og forslagene i utvalgsmøtet utformingen av selve teksten til NOUen, særlig i innledningskapitlet til NOUen og kapitlet om økonomiske og administrative konsekvenser.*

1. **Arbeidsprosessen videre** v/utvalgsleder

Sekretariatsleder informerte om prosessen videre.

1. **Eventuelt**Ingen saker ble tatt opp under dette agendapunktet.